钦定古今图书集成/明伦汇编/氏族典/第231卷 > 杨循吉
## 钦定古今图书集成/明伦汇编/氏族典/第231卷 > 杨循吉

按《明外史杨循吉传》：“循吉，字君谦，吴县人。成化二十
年进士。授礼部主事。善病，好读书，一岁中数移病不
出。弘治初，请致仕归，结庐支硎山下，课读经史，旁通
内典。父母既殁，倾赀治坟，寝苫坟侧。武宗驻跸南都，
用伶人荐，召赋《打虎曲》，称旨，易武人装，日侍御前，为
乐府小令。帝以优俳畜之，不授官。循吉以为耻，辞归。”
晚岁落寞，益坚僻自好。卒，年八十九。